CELEX: C2007/095/101
Language: el
Date: 2007-04-28 00:00:00
Title: Υπόθεση T-63/07: Προσφυγή της 1ης Μαρτίου 2007 — Mülhens κατά ΓΕΕΑ — Exportaciones Aceiteras Fedeoliva (tosca de FEDEOLIVA)

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/50
            
         Προσφυγή της 1ης Μαρτίου 2007 — Mülhens κατά ΓΕΕΑ — Exportaciones Aceiteras Fedeoliva (tosca de FEDEOLIVA)
   (Υπόθεση T-63/07)
   (2007/C 95/101)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Mülhens GmbH & Co. KG (Κολωνία, Γερμανία) (εκπρόσωπος: D. Eickemeier, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Exportaciones Aceiteras Fedeoliva, A.I.E. (Jaen, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του καθού, της 18ης Δεκεμβρίου 2006, στην υπόθεση R 761/2006-2·
            
         
               —
            
            
               να απορρίψει την αίτηση καταχωρίσεως κοινοτικού σήματος αριθ. 3 467 651.
            
         Λόγοι ακυρώσεως και κύρια επιχειρήματα
   
      Αιτούσα την καταχώριση κοινοτικού σήματος: Exportaciones Aceiteras Fedeoliva, A.I.E.
   
      Κοινοτικό σήμα προς καταχώριση: Το εικονιστικό κοινοτικό σήμα «tosca de FEDEOLIVA »για προϊόντα και υπηρεσίες που υπάγονται στις κλάσεις 16, 29, 35 και 39 (αίτηση αριθ. 3 467 651)
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν δικαίωμα επί σήματος ή σημείου: Τα κοινοτικά και εθνικά λεκτικά σήματα «TOSCA »για προϊόντα και υπηρεσίες που υπάγονται στην κλάση 3 (είδη αρωματοποιίας, αιθέρια έλαια, μη φαρμακευτικά σκευάσματα και καλλυντικά, σκευάσματα για περιποίηση μαλλιών, οδοντόπαστες, σαπούνια)
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', και παράγραφος 2, στοιχείο γ', καθώς και παράγραφος 5, του κανονισμού (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα, και παράβαση ουσιώδους τύπου που προβλέπεται στα άρθρα 43, παράγραφος 1, 73 και 74, παράγραφοι 1 και 2, του εν λόγω κανονισμού.